संसद टेलीविजन
संसद टेलीविजन भारत सरकार की एक टेलीविजन सेवा है। जो भारतीय संसद के दो सदनों और अन्य सार्वजनिक मामलों की प्रोग्रामिंग प्रसारित करती है। इसका गठन मार्च 2021 में वर्तमान के सदनों के चैनल, लोकसभा टीवी और राज्यसभा टीवी को मिलाकर किया गया था, हालाँकि प्रत्येक सदन के लिए अलग-अलग उपग्रहीय चैनल प्रसारित किये जाते हैं। प्रावधिक रूप से चैनल में लगभग 35 विषय होंगे जिन पर कार्यक्रम प्रसारित किए जायेंगे, और कार्यक्रम समान होंगे लेकिन दो भाषाओं में होंगे: अंग्रेजी और हिन्दी।